ჯენიფერ ჰადსონი

ჯენიფერ კეიტ ჰადსონი (; დ.12 სექტემბერი, 1981), აგრეთვე ცნობილია ზედმეტსახელით J.Hud — ამერიკელი მომღერალი და მსახიობი, რომელიც მიჩნეულია ყველა დროის ერთ-ერთ საუკეთესო მომღერლად. ხშირად მოიხსენიებენ „სოულის პრინცესად“.

ჯენიფერ კეიტ ჰადსონი დაიბადა 1981 წლის 12 სექტემბერს ჩიკაგოში, ილინოისის შტატში, დერნელ დონერსონისა და სემიუელ სიმპსონის ოჯახში. დაამთავრა დანბარის კოლეჯი 1999 წელს.

ფართო საზოგადოების ყურადღება მიიპყრო მუსიკალურ ტელეშოუ „American Idol“-ში მონაწილეობით 2004 წელს. მისი დებიუტი კინოში შედგა 2006 წლის ფილმში „ოცნების გოგონები“, რისთვისაც მიიღო ოსკარის, ოქროს გლობუსის, BAFTA-სა და კინომსახიობთა გილდიის ჯილდოები.  მას აგრეთვე მონაწილეობა აქვს მიღებული ფილმებში: „სექსი დიდ ქალაქში“ (2008), „ფუტკრების საიდუმლო ცხოვრება“ (2008), „ვინი მანდელა“ (2011), „გარდაუვალი დამარცხება მისტერის და პიტის“ (2013), „ჩირაკი“ (2015), „სენდი უექსლერი“ (2017), „კატები“ (2019) და ა.შ.

2006 წლის ნოემბერში ჰადსონმა ხელშეკრულება გააფორმა ამერიკულ ლეიბლთან Arista Records. 2008 წელს გამოსცა სადებიუტო ალბომი Jennifer Hudson, რისთვისაც მიიღო გრემის ჯილდო საუკეთესო რიტმ-ენდ-ბლუზ ალბომისთვის. ალბომის გაყიდვებმა მსოფლიოს მასშტაბით 1 მილიონი ასლი შეადგინა, ხოლო აშშ-ში ოქროს სტატუსი მიენიჭა, აგრეთვე ოქროს სტატუსი მიენიჭა მის მომდევნო ორ ალბომს — I Remember Me (2011) და JHUD (2014). 2017 წელს მან მიიღო გრემის კიდევ ერთი ჯილდო.

2008 წლის 24 ოქტომბერს ჰადსონების ოჯახში ტრაგედია დატრიალდა. 31 წლის უილიამ ბალფურმა, ცეცხლსასროლი იარაღით დახოცა კეიტ ჰადსონის დედა, ძმა და ძმის შვილი, რის გამოც ჰადსონმა გარკვეული პერიოდით შეწყვიტა ფართომასშტაბიან ღონისძიებებში მონაწილეობა.

2013 წელს, ჰოლივუდის დიდების ხეივანში გაიხსნა ჰადსონი სახელობის ვარსკვლავი. მისი დებიუტი ბროდვეიზე შედგა 2015 წელს სპექტაკლში „იისფერი“. 2017-2018 წლებში იყო ბრიტანული და ამერიკული The Voice“-ის ჟიურის წევრი.

ფილმოგრაფია

დისკოგრაფია
 Jennifer Hudson (2008)
 I Remember Me (2011)
 JHUD (2014)

რესურსები ინტერნეტში






სქოლიო

კატეგორია:დაბადებული 1981
კატეგორია:XXI საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მომღერლები
კატეგორია:ჩიკაგოელი მსახიობები
კატეგორია:აფრო-ამერიკელი ქალი მსახიობები
კატეგორია:აფრო-ამერიკელი ქალი მომღერლები
კატეგორია:ამერიკელი დენს-მუსიკოსები
კატეგორია:ამერიკელი ქალი პოპ-მომღერლები
კატეგორია:ამერიკელი პოპ-მომღერლები
კატეგორია:ამერიკელი ქალი კინომსახიობები
კატეგორია:ამერიკელი თანამედროვე რიტმ-ენდ-ბლუზ მომღერლები
კატეგორია:ამერიკელი სოულ-მომღერლები
კატეგორია:ოსკარის მფლობელები
კატეგორია:ამერიკელი ქალი გამხმოვანებლები
კატეგორია:BAFTA-ს გამარჯვებულები (პიროვნებები)
კატეგორია:ოქროს გლობუსის გამარჯვებულები
კატეგორია:ლანგსტონის უნივერსიტეტის კურსდამთავრებულები
კატეგორია:გრემის ჯილდოს მფლობელები
კატეგორია:კინომსახიობთა გილდიის ჯილდოს მფლობელები
კატეგორია:RCA Records-ის შემსრულებლები
კატეგორია:ცოცხალი ადამიანები